„ Það er jafnauðvelt að blekkja sjálfan sig án þess að taka eftir því og það er erfitt að blekkja aðra svo þeir komist ekki að því . “ Þeir segjast vera frjálslyndir , umburðarlyndir og ekki síst þess vegna víðsýnni en aðrir . En í öllu sínu umburðarlyndi virðast margir þeirra hafa litla eða enga þolinmæði fyrir öðrum skoðunum . Í nafni frjálslyndis er leitað á náðir samfélagsverkfræðinnar og stjórnlyndis . Í víðsýni eru boðaðar töfralausnir . Góðhjartaðir stjórnmálamenn hafa alltaf verið tilbúnir til þess að beita ríkisvaldinu – setja lög og reglur – til að leysa vandamál sem þeir telja að séu til staðar . Í góðmennsku sinni eru þeir sannfærðir um nauðsyn þess að hafa vit fyrir samborgurum sínum , sem vita ekki hvað þeim er fyrir bestu . Velviljaðir stjórnmálamenn , sem sveipa sig skikkju frjálslyndis , eru tilbúnir til þess að ganga gegn einföldum lögmálum hagfræðinnar og beita til þess ríkisvaldinu . Þeir berjast gegn því að „ frumskógarlögmál “ markaðarins fái að ráða . Þess vegna vilja þeir t.d. setja þak á húsaleigu og skýrar reglur um verðhækkun . Tilgangurinn er göfugur ; að verja hag leigjenda . Afleiðingin verður hins vegar verri en vandinn sem glímt er við . Framboð dregst saman – íbúðum sem boðnar eru til leigu fækkar , neðanjarðarhagkerfi verður til og staða leigjenda versnar . Lögmál hagfræðinnar verða ekki tekin úr sambandi af stjórnmálamönnum frekar en þyngdarlögmálið . Þeir sem benda á að skortur og svartamarkaður séu afleiðing hafta og verðlagsþvingana , sitja undir ásökunum um að vera annaðhvort eða hvort tveggja þröngsýnir afturhaldsseggir eða nýfrjálshyggjumenn sem standa vörð um „ frumskógarlögmál “ markaðarins . Og guð forði nokkrum frá því að benda á að vandinn á húsnæðismarkaði sé að stórum hluta búinn til af stjórnmálamönnunum sjálfum sem með lóðaskorti og reglugerðum hafa komið í veg fyrir að eðlilega verðmyndun á leigumarkaði . Úr jafnvægi vegna efasemda Góðhjartaðir stjórnmálamenn eru gjarnir á að tala hátt og snjallt um eigið frjálslyndi og umburðarlyndi . En þegar upp er staðið eru þeir í raun aðeins teknókratar – samfélagsverkfræðingar sem eru sannfærðir um að hægt sé að leysa flest viðfangsefni þjóðar við skrifborðið , í töflureikni og reiknilíkönum . Stjórnlyndi er honum í blóð borið . Fátt kemur samfélagsverkfræðingum meira úr jafnvægi en efasemdir um að vandi sem þeir hafa dregið upp á teikniborð sín , sé til staðar eða hann sé jafn mikill og þeir hafa sannfærst um . Þessum efasemdum Einars og Helga er svarað með þjósti . Kristín Ástgeirsdóttir , framkvæmdastýra Jafnréttisstofu , vísar til þess að Evrópusambandið hafi komið sér saman um ákveðna aðferðarfræði : „ Vita þessir spekingar , þeir Einar og Helgi , meira en þessir hagfræðingar og tölfræðingar sem hafa komið sér saman um þessa aðferðafræði ? “ Þannig er gagnrýnendurnir afgreiddir af samfélagsverkfræðingunum . Stjórnarskrá dugar ekki velviljuðum stjórnmálamönnum en í 65. grein segir að allir „ skulu vera jafnir fyrir lögum “ og að konur og karlar „ skulu njóta jafns réttar í hvívetna “ . Skýr ákvæði laga jafna stöðu og jafnan rétt kvenna og karla , virðast gagnslítil í höndum samfélagsverkfræðinganna . „ Konum og körlum er starfa hjá sama atvinnurekanda skulu greidd jöfn laun og skulu njóta sömu kjara fyrir sömu eða jafnverðmæt störf , “ segir meðal annars í 19. grein laganna og í 25. grein segir að atvinnurekendum sé „ óheimilt að mismuna konum og körlum í launum og öðrum kjörum á grundvelli kyns “ . Í sömu grein segir einnig : „ Ef leiddar eru líkur að því að kona og karl sem starfa hjá sama atvinnurekanda njóti mismunandi launakjara fyrir sömu eða jafnverðmæt störf skal atvinnurekandi sýna fram á , ef um launamun er að ræða , að munurinn skýrist af öðrum þáttum en kyni . “ „ Sá sem af ásettu ráði eða vanrækslu brýtur gegn lögum þessum er skaðabótaskyldur samkvæmt almennum reglum . Enn fremur má dæma hlutaðeigandi til að greiða þeim sem misgert er við , auk bóta fyrir fjártjón ef því er að skipta , bætur vegna miska . “ Brot gegn lögunum og reglugerðum geta samkvæmt 31. grein „ varðað sektum nema þyngri refsing liggi við samkvæmt öðrum lögum , “ en þar segir einnig að með „ mál er varða brot á lögum þessum eða reglugerðum settum samkvæmt þeim fer að hætti [ laga um meðferð sakamála ] “ . Það er Jafnréttisstofa sem skal hafa eftirlit með framkvæmd laganna og er stofnunum , fyrirtækjum og félagasamtökum skylt að veita henni hvers konar almennar upplýsingar sem nauðsynlegar eru starfsemi hennar . Jafnréttisstofa hefur heimild til að beita dagsektum ef umbeðnar upplýsingar eru ekki veittar . Verkfærin eru því til staðar til að berjast gegn misrétti á vinnumarkaði . Stjórnarskrá og lög eru skýr . En í hugarheimi samfélagsverkfræðinganna dugar það ekki til . Nauðsynlegt er að hafa endaskipti á hlutunum og láta hina „ kaldlyndu “ atvinnurekendur sanna með lögþvingaðri jafnlaunavottun að farið sé að lögum og stjórnskrá . Hvar næst verður borið niður þegar þess er krafist að einstaklingar og fyrirtæki sanni að farið sé að lögum , veit ekki sá er hér skrifar . Reglum réttarríkisins verður hins vegar reynt að fórna á fleiri sviðum . „ Óli Björn er þingmaður Sjálfstæðisflokksins í Suðvesturkjördæmi og formaður efnahags - og viðskiptanefndar Alþingis . Það sem er öllum náttúrulegt „ Þar sem öllum mönnum er náttúrulegt að vera frjálsir , jafnir hver öðrum og sjálfstæðir , má ekki svipta neinn mann þessum réttindum og setja hann undir lögsögu annars , án þess hann veiti til þess samþykki sitt . " John Locke